Temeljem članka 45. Statuta Općine Antunovac («Službeni glasnik Općine Antunovac» broj 2/13, 3/18, 7/19, 3/20 i 2/21), Općinski načelnik Općine Antunovac dana 08. ožujka 2021. godine, donosi

**PRIJEDLOG ODLUKE**

**o sufinanciranju postavljanja semafora sa pozivnim tipkalom na pješačkom prijelazu**

**u središtu Ivanovac, kod križanja Duge sa Crkvenom ulicom**

Članak 1.

Općinsko vijeće Općine Antunovac donosi Odluku o sufinanciranju postavljanja semafora s pozivnim tipkalom na pješačkom prijelazu u središtu Ivanovca, kod križanja Duge s Crkvenom ulicom.

Članak 2.

Ova Odluka o sufinanciranju daje se u cilju zajedničke suradnje između Uprave za ceste Osječko-baranjske županije i Općine Antunovac radi unapređenja prometne sigurnosti na području Općine Antunovac.

Članak 3.

Općina Antunovac će osigurati 50% potrebnog iznosa za postavljanje semafora sa pozivnim tipkalom i osigurati priključak električne energije potrebne za rad istoga, a Uprava za ceste Osječko-baranjske županije će osigurati preostalih 50% iznosa.

Članak 4.

Uprava za ceste Osječko-baranjske županije provesti će postupak jednostavne nabave. Za potrebe pripreme i provođenja postupka jednostavne nabave imenuje se 1 predstavnik Općine Antunovac – Ante Modrić, dipl. iur.

Članak 5.

Ovlašćuje se Općinski načelnik Općine Antunovac za potpis Sporazuma o sufinanciranju sa Upravom za ceste Osječko-baranjske županije.

Članak 6.

Provođenje ove Odluke povjerava se Jedinstvenom upravnom odjelu Općine Antunovac.

Članak 7.

Sredstava potrebna za sufinanciranje iz članka 1. ove Odluke osigurana su u Proračunu Općine Antunovac za 2021. godinu sa pozicije R169 Semafor – Sufinanciranje Uprava za ceste OBŽ.

Članak 8.

Ovaj Prijedlog Odluke daje se Općinskom vijeću Općine Antunovac na usvajanje.

Članak 9.

Ova Odluka stupa na snagu dan nakon dana objave u «Službenom glasniku Općine Antunovac».

KLASA: 340-01/21-01/03

URBROJ: 2158/02-01-21-2

U Antunovcu, 08. ožujka 2021. godine

Općinski načelnik

Davor Tubanjski, bacc. ing. agr.